पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। लंबे इंतजार के बाद आखिर मानसून अब आने को ही है। पिछले दिनों हुई प्री मानसून की बारिश ने जयपुराइट्स को खुश कर दिया, लेकिन बात की जाए वर्षा जल को बचाने की तो उसमें राजस्थान यूनिवर्सिटी काफी पीछे है। हर वर्ष यहां कई सौ एकड़ में फैले क्षेत्र और भवनों की छतों पर लाखों गैलन पानी आता है, लेकिन उसे फिर से भू गर्भ में पहुंचाने की बजाए व्यर्थ बहने के लिए छोड़ दिया जाता है।
5 साल से हो रहे हैं प्रयास- आरयू के मुख्य कैम्पस में पिछले करीब 5 वर्ष से पानी को संरक्षित करने के प्रयास हो रहे हैं। इसी कड़ी में करीब डेढ़ वर्ष पहले 50 लाख रुपए भी यहां प्लांट बनाने के लिए लाए गए, लेकिन फिर भी यहां प्लांट नहीं लगा। वाटर हार्वेस्टिंग प्लांट लगाने की कमेटी के कन्वीनर पूर्व प्रोफेसर ए.के. सिन्हा बताते हैं, प्लांट को स्टेट और सेंटर गवर्नमेंट से अप्रूव्ड भी करा लिया गया था, लेकिन फिर भी आरयू में प्लांट नहीं लगाया गया। इससे 50 लाख रुपए भी बेकार गए।
बात की जाए सरकारी नियमों की तो किसी भी सरकारी बड़ी बिल्डिंग में वाटर हार्वेस्टिंग प्लांट लगाना अनिवार्य है। ऐसे में राजस्थान यूनिवर्सिटी में प्लांट का ना लगना दुर्भाग्यपूर्ण है। वहीं कुछ वर्षों पहले मुख्य गेट के पास स्थित गेट के पास भी एक प्लांट लगाने की योजना आई थी, लेकिन वह भी खानापूर्ति के जरिए दब गई। प्लांट के नाम पर यहां बसा सावन भादो गार्डन भी उजाड़ दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn